cyanic-selkie/wikianc huggingface dataset:
Triangeli
Soitin oli käytössä ensin kansan parissa. Taidemusiikissa soitin on esillä vuodesta 1710 lähtien, jolloin Hampurin ooppera käytti sitä. Seitsemän vuotta myöhemmin myös Dresdenin ooppera otti soittimen käyttöönsä. Molemmissa oopperoissa instrumenttia käytettiin todennäköisesti kansantanssin säestämisessä. Soittimen maine oli pitkään alhainen ja sitä pidettiin kerjäläisten, kodittomien ja romanien soittimena. Esimerkiksi Stuttgartissa koronetin soittajia jopa kiellettiin 1700-luvulla soittamasta tätä "mitätöntä soitinta". Soitin vakiintui 1700-luvulla käyttöön ottomaanien sotilasmusiikkiyhtyeiden kokoonpanoissa.
Ray Danton
Dantonin ensimmäinen elokuva oli Kohtalon ratsastaja (Chief Crazy Horse) vuonna 1955. Hän esitti etupäässä sulavan mutta vaarallisen roiston rooleja tv-sarjoissa ja elokuvissa, joista tunnetuin on Jack Diamond – gangsteri (The Rise and Fall of Legs Diamond) vuodelta 1960. Vuonna 1956 Danton sai Golden Globe -palkinnon vuoden uutena miestähtenä.
Sosoliso Airlinesin lennon 1145 onnettomuus
Sosoliso Airlinesin lento 1145 törmäsi maahan ja syttyi palamaan 10. joulukuuta 2005 Port Harcourtin kansainvälisellä lentoasemalla Nigeriassa. Nigerian sisäisellä reittilennolla ollut lentokone oli matkalla Abujasta Port Harcourtiin. Lentokone oli tyypiltään McDonnell Douglas DC-9-32. Turman syytä ei ole vahvistettu, mutta erään silminnäkijän mukaan koneeseen iski tapahtumapaikalla raivonneessa ukkosmyrskyssä salama noin 40–50 metrin korkeudessa juuri ennen laskeutumista. Todennäköisesti onnettomuuden kuitenkin aiheutti miehistön päätös jatkaa laskeutumista minimikorkeuden alapuolelle, vaikka kiitotietä ei ollut näkyvissä.
Toinen Venäjä
Maaliskuu
Kiinniotettujen joukossa oli muun muassa entinen šakin maailmanmestari Garri Kasparov. Mielenosoitusta seuraavan viikon sunnuntaina Pietarissa järjestettiin paikallisvaalit.
Marssiin osallistui myös Jabloko-puolue tunnuksin: "Rehellisen Venäjän puolesta", "Fasismia vastaan" ja "Korruptiota vastaan".
Jonna Geagea
Laulajana
Kesällä 2005 Geagea lainasi ääntään Children of Bodom -metalliyhtyeen singlen ”In Your Face” B-puolen Britney Spears -coverkappaleeseen ”Oops!… I Did It Again”. Samoihin aikoihin Geagea lauloi Kiivan singlellä ”Tyttöjen juttuja”. Lisäksi hän oli mukana power metal -yhtye Warmenin kappaleella ”They All Blame Me”, jonka hän oli myös sanoittanut. Hän vieraili myös kolmella kappaleella Warmenin vuonna 2009 julkaistulla Japanese Hospitality -albumilla.
Muu ura
Keväällä 2007 Geagea vieraili Turun kaupunginteatterin musikaalissa Thorin vasara Gunlodin roolissa. Hän on ollut mukana myös UIT:n revyissä Kovat piipussa ja Ilon palasia.
20 suosikkia
20 suosikkia on Warner Music Finlandin CD:inä julkaisema kokoelmalevysarja omistamastaan Musiikki-Fazerin luettelosta. Ensimmäiset 20 suosikkia -kokoelmat julkaistiin vuonna 1995 ja viimeiset 2000-luvun alussa. Useimmat kokoelman osat sisältävät kappaleiden lisäksi kansilehtisessä olevan lyhyen historiikin artistin urasta. Fazer Finnlevy jatkoi tuotantoa yhtiössä itsenäisesti vielä toukokuuhun 1998 asti julkaisuilla.
Valtaosa 20 suosikkia -sarjan albumeista muodostuu suomalaisten iskelmä- ja pop-artistien kokoelmista, mutta jossain määrin sarjassa on julkaistu myös rock-levyjä. Sarjan loppuvaiheilla siinä julkaistiin myös kokoelmia eri iskelmäsäveltäjien ja -sanoittajien tuotannosta. Lisäksi sarjassa on ilmestynyt kokoelmia eri teemoilla, esimerkiksi eri vuosikymmenten rock- ja pop-hiteistä.
Listeria monocytogenes
Eläimillä
Eläinten sairautena listerioosi yhdistetään useimmin lampaisiin ja vuohiin. Syynä on yleensä pilaantunut säilörehu, johon on voinut sekoittua ulosteita tai ulosteista kontaminoitunutta multaa. Tyypillisiä oireita ovat tasapainohäiriöt ja nielemisvaikeudet mutta eläimet voivat myös kuolla äkillisesti ennen kuin oireita ehtii muodostua. Koska syy kohdistuu useisiin eläimiin, sairastuneitakin on yleensä useita. Alkuvaiheessa hoitoa voidaan yrittää antibiooteilla, mutta kuolleisuus on korkea ja parantuneistakin monille jää eriasteisia hermosto-oireita.
Mika Joki
Mika Joki (s. 1967 ) on Pöytyän kunnanjohtaja. Koulutukseltaan hän on filosofian maisteri. Vuosina 2011–2021 hän toimi Auran kunnanjohtajana.
Rob Waddell
MM-kilpailuissa 1997 Waddell sijoittui yksiköissä kahdeksanneksi. Vuosina 1998 ja 1999 hän voitti yksiköissä maailmanmestaruuden. Sydneyn olympialaisissa 2000 hän voitti kultaa 1,65 sekunnin erolla olympiavoittoa puolustaneeseen Sveitsin Xeno Mülleriin. Se oli Uuden-Seelannin ainoa kultamitali Sydneyn kisoissa.
Luettelo sinfonikoista
Tämä on luettelo tunnetuista sinfonioiden säveltäjistä eli sinfonikoista.
Nu metal
Nu metallin ominaispiirteisiin kuuluvat matalalle viritetyt kitarat ja bassokitara, raskaat ja junnaavat riffit. Monien nu metal -yhtyeiden tyylissä on vaikutteita rap-musiikista. Nu metal -riffit ovat yksinkertaisia, synkkiä ja niitä toistetaan paljon kappaleen aikana.
Vesipallo kesäolympialaisissa 2020 – miesten turnaus
Lohkovaihe
Kansainvälinen uintiliitto FINA julkaisi maaliskuussa 2021 olympialaisten otteluohjelman.
Iisjärvi
Maantiede
Iisjärven rannoilla on pientaloja, mutta ei juurikaan peltoja. Iisjärven luusua sijaitsee lounaisosan Joensuussa, josta lähtee Iisjoki etelään Kaijanjärveen (111,8 metriä mpy). Reitti jatkuu Alajokea Kotasen (99,5 metriä mpy) kautta Keiteleen (99,5 metriä mpy) Lintulahteen. Etäisyys Iisjärven luusuasta Lintulahteen on runsaat viisi kilometriä.
Ei kenenkään maa (kappale)
Ei kenenkään maa on danceyhtye Movetronin kappale heidän viidenneltä samannimiseltä albumilta. Sen julkaisi Universal Music Group albumin ensimmäisenä singlenä 28. lokakuuta 2007. Kappaleesta on julkaistu myös EP samana päivänä. Kappaleelle on tehty myös musiikkivideo, joka julkaistiin videopalvelu YouTubessa 17. joulukuuta 2007. Kappale pääsi singlelistalla 9- ja latauslistalla 11. sijalle.
Costa Rica
Costa Rica luopui armeijasta vuonna 1949, ja se on alueensa vanhin demokratia. Sen viidakoissa elää harvinaisia kissaeläimiä ja apinoita, ja se on suojellut suuremman osan pinta-alastaan kuin mikään muu valtio.
Historia
Marraskuussa 2010 Nicaraguan ja Costa Rican välille puhkesi kiistoja, kun Nicaragua miehitti maiden rajalla San Juan -joessa sijaitsevan Calero-saaren, jota se pitää itselleen kuuluvana. Joukkojen komentaja perusteli miehitystä Google Mapsin kartassa näkyvällä rajaviivalla. Google myönsi myöhemmin kartan virheelliseksi.
Politiikka
Parlamentti on yksikamarinen ja 57-jäseninen. Edustajat valitaan vaalilistoilta suhteellisella vaalitavalla nelivuotiskausiksi. Puolueiden on ylitettävä neljän prosentin äänikynnys valtakunnallisesti tai ainakin yhdessä maakunnassa saadakseen paikkoja. Edustajia ei voi valita peräkkäisille kausille, vaan heidän on pidettävä neljän vuoden väli ennen asettumista uudelleen ehdolle. Äänestäminen on pakollista.
Claiborne Pell
Pellillä oli vaimonsa Nualan kanssa neljä lasta. Hän joutui viimeisinä vuosinaan turvautumaan pyörätuoliin ja hän kärsi Parkinsonin taudista. Pell kuoli tammikuussa 2009 90-vuotiaana.
Böömi
Historia
500-luvulla Böömiin tunkeutui keskiaasialaisia avaareja, jotka ajoivat langobardit länteen. Avaarien hallitsemaan Böömiin saapui sen jälkeen länsislaavilaisia kansoja. Samoihin aikoihin avaarit kävivät lännessä taisteluita itää kohti laajentuvaa frankkien valtakuntaa vastaan.
Böömiin muutti 1100-luvulla paljon saksalaisia, jotka alkoivat viljellä maata Böömin reunavuorten rinteillä. Myös Böömin kaupunkeihin saapui runsaasti saksalaisia kauppiaita ja käsityöläisiä, ja maahan perustettiin runsaasti uusia kaupunkeja.
Normihierarkia
Suomessa normihierarkiaa tulkitsevat tuomioistuimet ja viranomaiset, jotka voivat jättää huomiotta kaikki lakia alemmat normit näiden ollessa ristiriidassa lain kanssa. Perustuslainvastaiset lait voidaan jättää tuomioistuimissa, muttei viranomaisissa huomiotta, mikäli ristiriita on ilmeinen. Silloin, kun virallinen normi tai päätös ei ole ristiriidassa ylempien normien kanssa, sillä on lainvoima, mikä merkitsee, että se on pantavissa täytäntöön kuin kirjoitettu laki.
Långe Jan
Långe Jan on majakka, joka sijaitsee Ruotsissa Öölannin saaren eteläkärjessä. Viralliselta nimeltään majakka on Ölands södra udde. Se on rakennettu kalkkikivestä vuonna 1785, ja se on Ruotsin korkein majakka.
Buddy Moss
Elämä
Moss palasi levytysstudioon lokakuussa 1941 yhdessä Brownie McGheen ja Sonny Terryn kanssa. Okeh/Columbia-merkille äänitetyistä 13 kappaleesta vain kolme julkaistiin. Toisen maailmansodan myötä hallitus kielsi sellakan käytön 78-tuumaisissa äänilevyissä ja äänilevyteollisuus romahti. Moss työskenteli sekalaisissa töissä kuten hissipoikana, trukkikuskina ja tupakkafarmarina soitellen silloin tällöin Atlantan alueella. Vuonna 1964 Moss kuitenkin vieraili Josh Whiten konsertissa Emoryn yliopistolla ja sieltä hänet "löydettiin uudelleen". Hänet kiinnitettiin muutamalle festivaalille ja Moss myös äänitti Columbialle Nashvillessä, mutta tätä materiaalia ei ole julkaistu. Kesäkuun 1966 keikka Washington DC:ssä julkaistiin myöhemmin Biograph-merkillä. Myöhemmin Moss esiintyi muun muassa Newport Folk Festivalilla vuonna 1969 ja Atlanta Blues Festivalilla ja Atlanta Grass Roots Music Festivalilla vuonna 1976.
John B. Kelly (vanhempi)
John Brenden "Jack" Kelly Sr. (4. lokakuuta 1889 Philadelphia, Yhdysvallat – 20. kesäkuuta 1960 Philadelphia, Yhdysvallat) oli yhdysvaltalainen soudun kolminkertainen olympiavoittaja.
Kelly voitti kultaa Antwerpenin olympialaisissa 1920 yksikössä ja serkkunsa Paul Costellon kanssa kaksikossa. Pariisin olympialaisissa 1924 Kelly ja Costello voittivat toisen kerran kaksikossa kultaa.
Kaoliniitti
Ominaisuuksia
Kaoliniitti kuuluu alumiinisilikaatteihin, ja sen kemiallinen kaava on Al2Si2O5(OH)4.
Manhattan Community District 10
Vuonna 2000 alueella asui 107 109 henkeä. Sen väkiluku oli kasvanut kymmenessä vuodessa 7,6 prosenttia. Ulkomailla syntyneitä oli 17,8 %, heistä 40 % oli syntynyt Latinalaisessa Amerikassa, 23,2 % Afrikassa. Yleisin syntymäpaikka ulkomaalaisilla oli Dominikaaninen tasavalta.
Damon Williams
Williams lukeutuu parhaimpiin Suomessa pelanneisiin ulkomaalaispelaajiin. Hän on Pyrinnön seurahistorian tilastokärki useissa kategorioissa, muun muassa tehdyissä pisteissä. Korisliigan kaikkien aikojen tilastoissa hän on muun muassa eniten levypalloja ottanut pelaaja niin runkosarjassa kuin pudotuspeleissä ja eniten tripla–tuplia tehnyt pelaaja. Pyrintö on jäädyttänyt Williamsin pelinumeron 32.
Menestystä Pyrinnössä
Viiden Italiassa vietetyn kauden jälkeen Williams sai lukuisia tarjouksia Euroopan huippusarjoista. Hän palasi kuitenkin Suomeen ja Pyrbasketista vanhan nimensä takaisin vaihtaneeseen Tampereen Pyrintöön suurena vaikuttimenaan perhesyyt. Hän pelasi kaudella 2008–2009 hetken myös KTP:ssä, josta siirtyi kuitenkin takaisin Pyrintöön kesken runkosarjan. KTP antoi Williamsille potkut helmikuun lopulla luullen, ettei mikään joukkue tekisi sopimusta tämän kanssa. KTP:stä palatessaan Williams päätti lopullisesti hylätä ulkomaiset seurat ja keskittyä Pyrinnön menestymiseen. Pyrintö oli Williamsin liittyessä joukkueeseen sarjan viimeisten joukossa, ja joukkueen tavoite oli pysyä sarjassa. Williamsilla vahvistuneena se kuitenkin voitti loput 12 runkosarjan otteluaan ja puolivälierissä runkosarjassa toiseksi sijoittuneet Kouvot otteluvoitoin 3–0. Pyrintö hävisi välieränsä Joensuun Katajalle 3–1 viimeisen ottelun venyttyä jatkoajalle mutta voitti pronssiottelussa Espoon Hongan.
Pelityyli ja ominaisuudet
Williams oli voitonhaluinen pelaaja, jonka pelityyliin kuului itsevarmuus, joka saattoi joskus näkyä liiallisena yksinyrittämisenä. Helsingin Sanomat kuvaili Williamsia "ikitaistelijaksi, joka ei luovuta koskaan". Helsingin Sanomien mukaan Williams saapui harjoituksiin ensimmäisenä ja poistui sieltä viimeisenä. Williamsilla oli erinomainen kestävyys: hän pelasi kausien aikana yleensä kaikissa joukkueensa otteluissa ja oli loukkaantumisten vuoksi sivussa vain poikkeustapauksissa. Williams kertoi vuonna 2015 Aamulehden haastattelussa, että hänelläkin oli urallaan loukkaantumisia, joista hän ei kuitenkaan kertonut julkisuuteen. Esimerkiksi Kotkassa pelatessaan hän pelasi sormi murtuneena. Valmentaja Jarmo Laitinen arveli vuonna 2016 Williamsin kunnossa pysymisen olleen pääosin perinnöllistä, mutta tämä oli Laitisen kuuleman mukaan lisännyt oheisharjoitteitaan iän karttuessa loukkaantumisten estämiseksi.
Aamulehden mukaan Williams panosti lajinomaiseen harjoitteluun eikä esimerkiksi juuri tehnyt juoksuharjoitteita kuuluisissa Pyynikin portaissa. Saman artikkelin mukaan Williams oli pelatessaan raivokkaan kilpailullinen luonne ja tahdonvoimaltaan kovatasoinen pelaaja. Koripallon ulkopuolella Williamsia on kuitenkin luonnehdittu rauhalliseksi ja hiljaiseksi persoonaksi. Aamulehden mukaan voittamistakin enemmän Williamsia motivoi urallaan kaikkensa antaminen, mitä tinkimättömyyttä hän vaati myös joukkuetovereiltaan aiheuttaen välillä konflikteja. Toisaalta esimerkiksi valmentaja Pieti Poikolan ja Williamsin välillä oli luonnesynergioita: Poikola on luonnehtinut Williamsia uransa merkittävämmäksi vaikuttajaksi, joka oli yhtä aikaa haastava ja palkitseva valmennettava.
Vaikutus
Pyrintö jäädytti Williamsin pelipaidan 15. joulukuuta 2018. Hän on Pyrinnön ensimmäinen ja ainoa pelipaitansa kattoon saanut ulkomaalaissyntyinen henkilö. Muista kunnioitetuista pelaajista poiketen Williamsin pelinumero 32 on ainoa, jonka Pyrintö on poistanut käytöstä. Williamsille myönnettiin joulukuussa 2019 Suomen Koripalloliiton hopeinen ansiomerkki: Aamulehden mukaan Williams oli vuosikymmeniin ensimmäinen ulkomaalainen ko. tunnustuksen saanut henkilö.
Hilden
Aiheesta muualla
thumb|left|300px|Hildenin kaupunkikeskustaa.
Vilgot Sjöman
thumb|Ohjaaja Vilgot Sjöman ja näyttelijä [[Lena Nyman.]] David Harald Vilgot Sjöman (2. joulukuuta 1924 Tukholma – 9. huhtikuuta 2006 Tukholma) oli ruotsalainen kirjailija ja elokuvaohjaaja.
A. Le Coq (olut)
alt=|pienoiskuva|A. Le Coq Porter A. Le Coq on virolaisen A. Le Coq -panimon tunnetuin olutmerkki. Sitä valmistetaan A. Le Coqin tehtailla Tartossa sekä osaa oluista myös Olvin tehtailla Iisalmessa.
Suurin osa merkin oluista on lager-pohjahiivaoluita. Osaa sarjan oluista myydään myös Suomessa, mutta useita vain Virossa.
7,62 KvKK 62
Aseen ominaisuuksiin kuuluu muun muassa se, että liipaisinkaaren alaosa puuttuu kokonaan, mikä mahdollistaa ampujalle paksujenkin hansikkaitten käytön, mutta lisää myös vahingonlaukauksien riskiä. Suomalainen konekivääri valmistettiin koneistamalla, kun sen esikuva oli prässätty levystä.
Liitepartikkeli
-pA (-pa ~ -pä)
-pA on sävypartikkeli, merkitystä tehostava liite, jolla on inttävä tai vahvistava merkitys. Se mukautuu sen sanan vokaalisointuun, johon se kiinnittyy: takavokaalisissa sanoissa -pa, etuvokaalisissa –pä. Partikkeli -pA voi kiinnittyä melkein mihin sanaan tahansa, ja tavallisesti tämä sana on lauseen ensimmäinen jäsen : ''Mattipa sen teki. Senpä Matti teki. Tekipä Matti sen. -pA kuuluu myös osana sanoihin jopa, vieläpä, jospa ja kunpa'', mutta niissä se on katsottava johtimeksi eikä liitepartikkeliksi.
Liitepartikkelien yhdistelmät
Samaan sananmuotoon voi liittyä useampi liitepartikkeli peräkkäin. Liitteet muodostavat näin yhtymiä, joista tavallisimmat ovat –kOhAn, -kOs, -pAhAn ja –pAs, esimerkiksi: ''Kukakohan sen sanoi? Meinaakos noi lähteä? Eipähän tule riitaa. Olipas äkäinen! Eräissä tapauksissa -s ja –hAn-partikkelien edellä voi esiintyä -kO-partikkelin sijasta –kA, kuten keneksikäs ~ keneksikös, mitenkähän ~ mitenköhän''.
Ensimmäisenä jäsenenä olevat liitepartikkelit –kO, -pA ja –kA kuuluvat samaan morfotaktiseen asemaan, eivätkä ne yleensä voi esiintyä samassa sanassa. Samalla tavoin toisiaan hylkiviä ovat niiden perään sijoittuvat –hAn ja –s. Kuitenkin, jos sana on leksikaalistunut, siihen voi liittyä toinen samaan morfotaktiseen asemaan kuuluva liitepartikkeli: mitenkä-pä.
Fokuspartikkelina toimivat –kin ja –kAAn sijoittuvat normaalisti muiden liitepartikkeleiden edelle. Mitkään kin- tai kAAn-partikkelin sisältävät yhtymät eivät kuitenkaan ole yleisiä, ja osa niistä esiintyy pelkästään joissain murteissa. Tavallisimpia ovat -kin + -hAn, -kin + -kO, -kAAn + -kO, esimerkiksi rahatkinhan, nekinhän, kesälläkinkö, sitäkäänkö. Silloin kun -kin ja -kO esiintyvät yhdessä, niillä voi olla myös päinvastainen järjestys: kesälläkökin, hänkökin.
Omakonetunnus
Omakonetunnus on radiosignaali, jonka perusteella toiset lentokoneet ja ilmavalvonta tunnistavat lentävän sotilaskoneen. Siviili-ilmailussa koneen seurantaan käytetään transponderia. Ilman omakonetunnusta voi oman puolen sotilaskone tai ilmatorjunta ampua lentokoneen alas (engl. termi friendly fire). Oman puolen koneita on ammuttu alas mm. koalitiomaiden kesken Irakin sodassa.
Louhisuden solki
Louhisuden solki on Suomen Partiolaisten ansiomerkki, joka myönnetään ansiokkaasta työstä vartionjohtajana. Merkin saajan edellytetään olevan 15–18-vuotias ja toimineen vartionjohtajana anomishetkellä vähintään kuusi kuukautta. Aiemmin merkin saajan tuli olla 14–17-vuotias ja toiminut anomishetkellä tehtävässään vähintään vuoden.
Sisko ja sen veli
Sarjan teemoina näkyvät harvemmin komediassa käytetyt kuolema, seksi ja vammaiset.
Venäjän keisarikunta
Palatsivallankumousten aika
Pietarin kuoleman jälkeen hänen vaimonsa Katariina I (hallitsi 1725–1727) otti valtaistuimen. Katariina kuoli kuitenkin jo 1727, ja Pietarin pojanpoika Pietari II (hallitsi 1727–1730) kruunattiin keisariksi. Vuonna 1730 Pietari II kuoli isorokkoon, ja Iivana V:n tytär Anna Ivanovna (hallitsi 1730–1740), joka oli ollut Pietarin kanssahallitsija, nousi valtaistuimelle. Hän sai vallan ylimystön tuella, mutta joutui taipumaan moniin myönnytyksiin.
Elisabet jatkoi isänsä uudistuksia, ja hänen aikanaan perustettiin Moskovan yliopisto (1755) ja Pietarin taideakatemia (1757). Mihail Lomonosov, Venäjän ensimmäinen merkittävä tiedemies, pääsi kemian professoriksi Pietarin yliopistoon, ja nousi myöhemmin sen rehtoriksi ja 1764 sisäministeriksi.
Gianluca Gaudino
Gaudino teki ensiesiintymisensä Bundesliigassa kauden 2014–2015 avauskierroksella 22. elokuuta 2014 pelattuaan Bayern Münchenin riveissä koko ottelun Wolfsburgia vastaan.
Venäjän keisarikunta
Nikolai I
pienoiskuva|[[Vladimir Svertškov, Nikolai I, 1856.]] Nikolai I (hallitsi 1825–1855) syntyi vuonna 1796 ja kuoli vuonna 1855. Hän vältti veljensä uskonnollisia ja valistusajan vaikutteita ja pyrki pönkittämään valtaansa itsevaltiaana tarpeellisin keinoin. Hän loi 1826 keisarin kanslian kolmannen osaston johtaman santarmiston, joka valvoi maan sisäistä turvallisuutta. Sitä johti aluksi kreivi Benckendorff ja sittemmin Aleksei Orlov. Sensuuri valvoi tarkoin kaikkia julkaisuja. Vuonna 1833 opetusministeri Sergei Uvarov vahvisti hallinnon ohjenuoriksi yksinvaltiuden, ortodoksisuuden ja nationalismin. Periaatteet eivät tuoneet kansan tukea, mutta johtivat vähemmistökansallisuuksien tukahduttamisyrityksiin. Katoliseen kirkkoon yhteydessä olleen itäiset riitit tukahdutettiin Ukrainassa ja Valko-Venäjällä 1839. Ranskan vuoden 1830 kapinan jälkeen myös puolalaiset nousivat kapinaan 1830. Yhdentoista kuukauden sodan jälkeen puolalaiset kukistettiin 1831, Puolan parlamentti hajotettiin, perustuslaki kumottiin ja maasta tehtiin Venäjän maakunta, jonka virallinen kieli oli venäjä. Euroopan hulluna vuotena 1848 Nikolai oli etulinjassa puolustamassa vanhaa järjestelmää. Hän antoi apua Habsburgeille Unkarin kapinan kukistamisessa ja taivutti Preussia olemaan omaksumatta vapaamielistä perustuslakia. Autettuaan vallankumousten estämisessä Nikolai vaikutti Euroopan voimakkaimmalta hallitsijalta.
Pierre Boulez
Boulezille myönnettiin lukuisia tunnettuja musiikkialan palkintoja, kuten Wolf ja Sonning. Kapellimestarina hän johti muun muassa Clevelandin orkesteria, BBC:n sinfoniaorkesteria, New Yorkin filharmonikkoja ja Ensemble InterContemporainia, joista viimeksi mainittu perustettiin Boulezin aloitteesta. Hänen panoksensa oli ratkaiseva myös Pariisin Pompidou-keskuksen yhteydessä toimivan elektronisen musiikin tutkimuskeskus IRCAMin perustamisessa.
Niilo Sveninpoika
thumb Niilo Sveninpoika (Niels af Danmark, noin 1065–1134) oli Tanskan kuningas 1104–1134. Niilo oli nuorin Sven Estridinpojan pojista, ja seurasi veljeään Eerik I Ejegodia valtaistuimella. Hän oli naimisissa Ruotsin kuninkaan Inge vanhemman tyttären Margareta Fredkullan kanssa. He saivat pojan, Maunun.
Pentti Leppänen
Pentti Armas Leppänen (s. 30. heinäkuuta 1946 Helsinki) on Oulun yliopiston tietoliikennetekniikan professori.
Venäjän keisarikunta
Venäjän keisarikunnan keisarit
Venäjän keisarin arvonimen otti Pietari I Suuri laajennettuaan ja länsimaistettuaan Venäjää 1700-luvun alussa. Viimeinen keisari oli Nikolai II.
Punkalaitumen lukio
Punkalaitumen lukio on Punkalaitumella sijaitseva paikkakunnan ainoa toisen asteen oppilaitos. Se on ollut toiminnassa vuodesta 1963 alkaen. Punkalaitumen lukio toimii Punkalaitumen Yhteiskoulun kanssa samassa 2020 vuonna käyttöönotetussa hirsikoulussa. Punkalaitumen lukiossa opiskelee noin 40 lukiolaista.
Reconquista
Reconquistan alkuvaiheet
Vuonna 1118 Aragonian Alfonso I valtasi Zaragozan ja Portugalin Alfonso (Afonso Henriques) 1147 Lissabonin englantilaisten ja alankomaalaisten ristiretkeläisten tukemana. Kastilian ja León sodat keskittyvät kuitenkin kuningatar Urracan (1082–1129) taisteluun toista aviomiestään Aragonian Alfonso I:stä vastaan. Ensimmäisestä avioliitostaan Burgundin Raymond III:n kanssa syntyneen poikansa avulla hän viimein valloitti maansa takaisin. Hänen seuraajansa oli Kastilian ja Leónin kuninkaana oli Alfonso VII (1126–1157).
Yksikköupseeri
Yksikköupseeri oli Suomen puolustusvoimissa vuosina 2002–2009 käytössä ollut nimike perusyksikön (komppania, tykistössä patteri, rannikkojoukoissa linnake, laivastossa viirikkö ja ilmavoimissa lentue) päällikön apuna perusyksikön hallinnosta vastaavalle upseerille. Ennen vuotta 2002 ja vuoden 2009 jälkeen yksikköupseeria on kutsuttu yksikön vääpeliksi ja laivastossa pursimieheksi.
Harmaatorvijäkälä
Harmaatorvijäkälä (Cladonia deformis) on torvijäkälien sukuun kuuluva jäkälä.
Charles Bulfinch
Bulfinch tuki kapteeni Robert Grayta, jonka Columbia-alus kiersi ensimmäisenä amerikkalaisena laivana maailman ympäri.
Diplomatia
Diplomatia on kansainvälisten suhteiden alalla vakiintunut tapa vaikuttaa muiden valtioiden toimintaan ja päätöksentekoon keskustelujen, neuvottelujen ja muiden väkivallattomien, rauhanomaisten keinojen avulla.
Diplomatian muotoja ja käsitteitä
Perinteisen diplomatian voidaan katsoa jakaantuneen kahtia 2000-luvun murroksessa. Klubidiplomatiaan kuuluu harvalukuinen osallistujajoukko, hierarkkinen struktuuri, kuukausittainen muoto ja matala läpinäkyvyys. Sen tavoitteena voi olla sopimus tai allekirjoitus. Verkostodiplomatiaan liittyy laaja osallistujajoukko, matala struktuuri, suullinen muoto ja korkea läpinäkyvyys. Sen päätavoitteena on kahdenkeskinen vuorovaikutus. Joidenkin maiden perinteistä kiinni pitävät ammattidiplomaatit ovat 2000-luvulla halunneet kokonaan irtisanoutua yleisösuhteista.
Lyijykynä
Vaikka lyijyä käytettiin yleisesti piirustus- ja kirjoitusvälineenä ennen lyijykynän keksimistä, lyijykynät eivät nimestään huolimatta ole koskaan sisältäneet lyijyä muuten kuin mahdollisesti kuorta peittävässä maalissa aikana, jolloin lyijymaaleja vielä käytettiin yleisesti. Niin kutsutun lyijykynän lyijyn materiaali eli grafiitti on eräs hiilen allotrooppinen muoto, ja kun sitä painetaan paperia vasten, siitä irtoaa ohuita hiutaleita, jotka jättävät paperiin harmaan jäljen. Paras lyijykynägrafiitti on perinteisesti saatu Englannin Cumbriasta vuonna 1564 löydetystä esiintymästä, jonka löytyminen johti nykyaikaisen lyijykynän syntyyn, kun hauras grafiitti keksittiin suojata puulla.
Historiaa
1600-luvulla yritettiin valmistaa lyijyjä grafiitista, rikistä ja antimonista, mutta tulokset olivat kehnoja. Ensimmäiset savipohjaiset keinotekoiset lyijyt valmisti saksalainen Kasper Faber 1700-luvun lopulla. Kehittyneempiä menetelmiä keksivät 1790-luvulla Ranskassa toiminut taiteilija-upseeri Nicolas Jacques Conté, kun Napoleonin Ranskaan oli vaikeuksia saada grafiittia Englannista, sekä Itävallassa keraamikko Joseph Hardtmuth. Contén keinotekoinen lyijy osoittautui hyväksi käytössä, koska sen kovuutta voitiin säädellä. Contén menetelmä on pääpiirteissään samanlaisena käytössä edelleenkin. Suuri osa lyijykynäteollisuudesta on vanhojen sukuyritysten, kuten Contén, Faberin, Staedtlerin ja Hardtmuthin hallussa.
Kovat ja pehmeät kynät
Kokenut piirtäjä valitsee piirustuskynänsä ominaisuudet sen mukaan, käyttääkö hän karkeaa vai sileää piirustuspaperia. Piirtäjällä saattaa myös olla luontaisesti raskaampi (kovempi kynä) tai hennompi (pehmeämpi kynä) ”käsi” eli piirustusote. Varsinaisissa piirustustutkielmissa saatetaan käyttää useita erilaisia piirustuskyniä, kovia ja pehmeitä.
Boondock Saints – Etelä-Bostonin enkelit
The Boondock Saints – Etelä-Bostonin Enkelit on vuonna 1999 julkaistu, Troy Duffyn ohjaama ja kirjoittama jännityselokuva. Elokuvan pääosissa Sean Patrick Flanery ja Norman Reedus esittävät veljeksiä, jotka ottavat lain omiin käsiinsä ja uskoen toteuttavansa Jumalan tahtoa he alkavat tappaa rikollisia. Pian joukkoon liittyy myös heidän ystävänsä mafian juoksupoika David Della Rocco. Yhdessä he päättävät puhdistaa kotikaupunkinsa Bostonin rikollisjärjestöistä. Murhia alkaa tutkia Willem Dafoen esittämä FBI:n tutkija Paul Smecker.
Pieni-Lumperoinen
Maantietoa
Järven rantaviivan pituus on 13,9 kilometriä. Saarijärven taajama-aluetta ovat lounaisrannat kannaksella ja Autiolahden rannat. Pohjoisessa sijaitsevat Husuahon, Hämeenniemen, Mäntylän, Härkälähteen ja Heramäen asuinalueet. Kannas alkaa kirkonkylän taajamasta, ja päättyy Sara-ahon ja Kukonhiekan asuinalueisiin. Järven kaakkoisrannassa on Rahkolankylä ja Mustjoen ympäristössä Heikkilänmutkan kulmakunta. Kirkonkylän kautta kulkee valtatie 13 ja Jyväskylä–Haapajärvi-rata, jonka ratapiha sijaitsee harjulla. Tie ylittää Palvasalmen kahdella sillalla. Autiolahden ohi kulkee kirkonkylältä alkava seututie 648, josta haarautuu yhdystie 6510 Heikkilänmutkalle. Heikkilänmutkalta haarautuu yhdystie 16845 sillan kautta Rahkolankylälle ja sieltä takaisin järven eteläpään harjulle. Erityisiä rantakohteita ovat Kukonhiekan tanssilava, Hiekkaniemen kesäteatteri, Saarijärven kirkko ja hautausmaa sekä Autiolahden uimaranta.
Eduard Limonov
Pariisi
Vuonna 1986 oli tarkoitus suomentaa Limonovin teos Palvelija. Suomentaja Jukka Mallinen tarjosi siitä katkelmaa Parnasso-lehden julkaistavaksi. Päätoimittaja Jarkko Laine torjui ajatuksen, koska piti tekstiä "puberteettisena." Katkelma ilmestyi suomeksi 1991 venäläisen undergroundin antologiassa Hauskat hautajaiset.
Armagnac
250px|thumb|Armagnac departementtikartalla
Vladimir Stepanov
Vladimir Sevastjanovitš Stepanov (, 21. maaliskuuta 1927 Kautvaara, Neuvosto-Karjala – 14. kesäkuuta 2022, Moskova) oli neuvostoliittolainen diplomaatti ja tiedustelu-upseeri, joka toimi maansa Suomen-lähettiläänä joulukuusta 1973 heinäkuuhun 1979. Joidenkin lähteiden mukaan hän oli KGB:n Helsingin toimiston päällikkö lähetystöneuvoksen nimikkeellä vuosina 1964–1970.
Kivisalmen linja-autoturma
Pelastustoimet
Kivisalmen lossilla sattui ihmishenkiä vaatinut onnettomuus myöhemminkin. Jouluaaton aattona 1962 lossi oli juuri ehtinyt lähteä, kun lossirantaa lähestyi Peugeot-henkilöauto. Auton kuljettaja jarrutti alamäessä voimakkaasti, mutta tästä huolimatta auto paiskautui päin puomia ja sen lennettyä pystyyn suistui laiturilta sulaan veteen. Neljästä autossa olleesta henkilöstä kuljettaja oli törmäyksen voimasta sinkoutunut ulos autosta ja onnistunut pelastautumaan tarrautumalla lossin vaijeriin. Muut kolme autoon jäänyttä, nainen ja kaksi miestä, hukkuivat. Onnettomuuden syyksi todettiin auton jarrujen lukkiutuminen ja se, ettei kuljettaja ollut kiinnittänyt huomiota sisäkaarteessa olleeseen lossin varoitusmerkkiin. Kivisalmen lossin korvannut silta valmistui runsaat puoli vuotta myöhemmin syksyllä 1963.
Mondego
Mondego on pisin kokonaisuudessaan Portugalin alueella sijaitseva joki. Sen pituus on 234 kilometriä.
Heränneen leijonan kunniasapeli
pienoiskuva|Miekan kolme eri tasoa vasemmalta oikealla: III, I ja II. Heränneen leijonan kunniasapeli on Kiinan tasavallan armeijan korkein mahdollinen kunnianosoitus. Se on tarkoitettu sellaisille jo korkeasti palkituille upseereille, joita on tarve palkita vielä edelleen. Kunniamerkki on perustettu vuonna 1935. Miekasta on kolme eri luokka, jotka ovat III (viisi leijonaa), II (seitsemän leijonaa) ja I (yhdeksän leijonaa). .
Sinfonia nro 1 (Brahms)
Kantaesityksen jälkeen Brahmsin ensimmäinen sinfonia esitettiin myös Wienissä. Kriitikko Eduard Hanslick vertaili Brahmsin sekä Beethovenin tyylejä ja katsoi Brahmsin omaksuneen vahvoja vaikutteita Beethovenin vakavasta puolesta. Lisäksi hän huomioi neljännen osan jousimelodian selkeän yhtäläisyyden Beethovenin 9. sinfonian "Oodi ilolle" -teemaan. Hans von Bülow nimittikin Brahmsin ensimmäistä sinfoniaa "Beethovenin kymmenenneksi". Laajuuden ja muodon voiman tajunsa Brahms olikin omaksunut suoraan Beethovenilta.
Suomen Tasavallan Vartiosto
Sotilaskomitea sai senaatilta tammikuussa 1918 rahaa aseellisen toiminnan aloittamiseen ja keskitti toimintansa Etelä-Pohjanmaalle, koska siellä oli valmiina vahvoja ja jo aseistettuja suojeluskuntia. Niiden komentajana toimi kenraali Paul von Gerich.
Puhdasoppinen
Uskonto
Uskontojen piirissä puristisia kantoja voi olla monenlaisia, joko oppeihin tai käytäntöön liittyen. Kristinuskon piirissä purismi voi liittyä esimerkiksi liturgisiin käytäntöihin tai periaatteisiin. Uskonnollisessa praksiksessa purismi voi ilmetä esimerkiksi minimalismina tai vastakkaisesti traditionalismina. Uskonnollisen dogman kannalta purismi voi näkyä esimerkiksi kannassa, jonka mukaan periaatteellisella tasolla kieltäydytään tunnustamasta ns. vanhan kirkon uskontunnustuksia velvoittavina, pitäytyen pelkkään Raamattuun uskon ohjenuorana. Ns. luterilainen puhdasoppisuus taas on edustanut myöhemmän ajan silmissä tradition säilyttämistä. Luterilaista puhdasoppisuutta pidetään nykyisin vanhentuneena terminä, koska sen juuri on purismin sijasta varsinaisesti termissä ortodoksia. Termi purismi näkyy kristinuskon piirissä selvimmin historiallisessa puritanismissa. Varsinainen uskonnollinen fundamentalismi on filosofisesti, historiallisesti ja poliittisesti monisyinen ilmiö, jota ei voida jäsentää pelkästään purismista käsin.
Sam Jaffe (tuottaja)
Jaffe oli kotoisin New Yorkin Harlemista. Hän aloitti elokuvauransa juoksupoikana Paramountilla jätettyään high schoolin kesken. Jo 22-vuotiaana hän toimi tuotantopäällikkönä Ernst Lubitschin, Josef von Sternbergin ja Rouben Mamoulianin elokuvissa. 1930-luvulla hän työskenteli jonkin aikaa Columbia Picturesin alaisuudessa kunnes perusti oman Jaffe Agency -toimistonsa, joka edusti useita kuuluisia näyttelijöitä ja ohjaajia. 1940-luvulla hän tuotti 20th Century Foxille sotaelokuvan The Fighting Sullivans (1944). Vuonna 1959 Jaffe luopui toimistostaan ja muutti Lontooseen, missä hän tuotti muun muassa elokuvat Elsa – vapaana syntynyt (1966) ja Kauhujen teatteri (1973). Myöhemmällä iällään Jaffe tunnettiin myös impressionistisen kuvataiteen keräilijänä.
Naisten Superpesiksen kausi 2021
Kauden alkua siirrettiin 30. maaliskuuta 2021 kolmella viikolla koronaviruspandemian vuoksi, sillä pesäpallosarjojen läpivienti tyhjille katsomoille ei olisi taloudellisesti kannattavaa. Uusi otteluohjelma julkaistiin 7. toukokuuta. Kausi alkoi lopulta 2. kesäkuuta. Alun perin kauden olisi pitänyt alkaa 7. toukokuuta.
Sarjasta putosivat kauden päätteeksi Pesä Ysit, Mynämäen Vesa ja Siilinjärven Pesis. Niiden tilalle nousivat Ykköspesiksen lohkovoittajat Pöytyän Urheilijat ja Vaasan Mailattaret.
Muutokset sarjajärjestelmään
Naisten Superpesiksessä siirryttiin 16. elokuuta käyttämään pistekeskiarvoa ensisijaisena sijoitusten ratkaisutapana. Syynä oli Feran joukkueessa ilmennyt koronatartunta, joka esti sen ja sitä vastaan viimeisimpänä pelanneen Kirittärien pelaamisen koronakaranteenin aikana. Karanteenin aikaiset ottelut peruttiin. Myöhemmin myös Joensuun Maila joutui koronakaranteeniin tartunnan vuoksi, ja siltäkin peruttiin otteluita.
Roky Erickson
Historia
13th Floor Elevators julkaisi vielä albumit Easter Everywhere (1967) ja Bull of the Woods, mutta LSD:n ja marihuanan käyttö ajoivat yhtyeen hajoamisen partaalle.
Erickson kuoli 31. toukokuuta 2019 71-vuotiaana.
Eicher Motors
Eicher Motors Ltd. on intialainen autoteollisuuskonserni, joka on osa laajempaa Eicher Group -yritysryhmää. Eicher Motorsin osake noteerataan sekä Bombayn (BSE) että Intian kansallisessa pörssissä (NSE); osake on myös osatekijänä NSE:n CNX Nifty-osakeindeksissä.
Eicher Motorsin liiketoiminta-alat
Eicher Motors -konsernilla on kolme liiketoimintasektoria:
Viisivuotissuunnitelma
Lähteet
पंचवार्षिक योजना 五年計畫
Yliopistosairaaloiden erityisvastuualueet
Valtakunnallinen valtion rahoittama yliopistotasoinen terveystieteellinen tutkimus
Valtion rahoitus sairaaloissa tapahtuvaan yliopistotasoiseen terveystieteelliseen ja kliiniseen tutkimukseen kanavoidaan yliopistosairaaloiden erityisvastuualueiden kautta. Erityisvastuualueilla tulee terveydenhuoltolain mukaan olla tutkimustoimikunta, jonka tehtävänä on päättää valtion tutkimusrahoituksen osoittamisesta tutkimushankkeille.
Telesphore Placidus Toppo
Toppo sai 8. marraskuuta 1984 nimityksen Ranchin arkkihiippakunnan koadjuuttoriarkkipiispaksi, ja 7. elokuuta 1985 hänestä tuli sen arkkipiispa. Hänet valittiin kardinaaliksi 21. lokakuuta 2003, jolloin hän sai nimityksen Sacro Cuore di Gesù agonizzante a Vitinian kardinaalipapiksi. Hän osallistui vuoden 2005 konklaaviin.
Toppo suoritti opintonsa Ranchin St. Xavier's Collegessa, Rooman Paavillisessa Urbaniana-yliopistossa (teologian lisensiaatti) ja Ranchin yliopistossa (maisterinarvo historiassa).
Regia Aeronautica
Historia
thumb|left|100px|Regia Aeronautican tunnus siivissä 1900-luvun alussa Italia oli ilma-aseen käytön edelläkävijä. Libyan valtauksessa 1911 se teki maailman ensimmäisen tiedustelulennon 23. lokakuuta ja maailman ensimmäisen pommituslennon 1. marraskuuta. Ensimmäisessä maailmansodassa Italian maavoimien Corpo Aeronautico Militarella oli ranskalaisia hävittäjiä ja italialaisia pommikoneita, joista merkittävimpiä Capronin pommikoneet. Laivastolla Regia Marinalla oli oma ilma-ase, jonka kalustona olivat italialaisvalmisteiset lentoveneet.
Etiopian sota lokakuu 1935 – toukokuu 1936
Etiopiaan lähetettiin 200 pommikonetta, 40 hävittäjää ja 10 tiedustelukonetta. Osaston piti suorittaa terroripommituksia ja siten lyhentää sotaa. Fasistihallinto päätti lisätä koneiden lukumäärän 450:een, jotta se lyhenisi entisestään ja sota näyttäisi fasistihallinnon mahdin. Vuonna 1935 Italia rakensi alueelle 18 lentokenttää, sääasemia ja valokuvauslaboratorioita. Laivoilla kuljetettiin lentokoneiden tarvitsemaa materiaalia.
Tammikuussa 1935 Eritreassa oli 34 pommikonetta, 69 tiedustelukonetta, 16 hävittäjää ja 6 vesilentokonetta sekä Somaliassa 20 pommikonetta ja 18 hävittäjä- ja tiedustelukonetta. Kesäkuuhun 1936 mennessä koneiden lukumäärä oli kasvanut 318, joista 225 oli sotatoimiin soveltuvia. Kuitenkin ainoa moderni lentokone oli S.81-pommittaja, mutta pääosa pommituslennoista tehtiin kestävämmillä Ro.1-, Ca.101- ja Ca.111-pommittajilla. Hävittäjäsuojana olivat Fiat CR.20 -koneet.
Albania huhtikuu 1939 – toukokuu 1945
Yhtymä osallistui 28. lokakuuta 1940 – 23. huhtikuuta 1941 Kreikan ja 6.–14. huhtikuuta 1941 Jugoslavian vastaisiin sotatoimiin. Balkanin alueen miehityksen jälkeen alue jaettiin Saksan ja Italian kesken. Lisäksi alue jaettiin Albanian ja Slovenia-Dalmatian ilmapuolustusalueisiin 7. toukokuuta 1942 partisaanitoiminnan vastaisten operaatioiden toteuttamiseksi, mikä päättyi Italian antauduttua syyskuussa 1943.
Neuvostoliitto heinäkuu 1941 – toukokuu 1943
Yhtymässä olleet kaksi hävittäjälentorykmenttiä olivat tehneet seitsemäntoista kuukauden aikana yli 6 000 lentosuoritetta, ilmoittaneet 88 pudotuksesta ja menettäneet 19 konetta ilmataisteluissa.
Pohjois-Afrikka kesäkuu 1940 – kesäkuu 1943
Regia Aeronauticalla oli Pohjois-Afrikassa yhtymä Tripolin alainen Aeronautica della Libia, joka nimettiin 15. heinäkuuta Italian 5. ilma-armeijaksi ( ja samalla sen vastuu alue jaettiin kahteen sektoriin Tripolin alaisuudessa toimivaan Settore Ovestiin ja Tobrukin johtamaan Settore Estiin. Jaon piti helpottaa huollollisia ongelmia suurella toiminta-alueella.
Kenttäpiispa
Arvo ja oikeudet
Palvelusarvoltaan kenttäpiispa rinnastetaan prikaatikenraaliin (aiemmin kenraalimajuriin). Tästä syystä kenttäpiispan palkka, jonka maksaa Puolustusvoimat, vastaa kyseistä sotilasarvoa: vuonna 2020 kuukausipalkka oli 7 742 euroa. Hän on muun sotilashenkilökunnan tavoin valtion virkamies.
Olivier Messiaen
thumb|Olivier Messiaen (1986) Olivier Eugène Prosper Charles Messiaen (10. joulukuuta 1908 Avignon – 27. huhtikuuta 1992 Clichy-la-Garenne) oli ranskalainen säveltäjä, urkuri ja ornitologi. Messiaen oli pianonsoitossa itseoppinut ja aloitti säveltämisen 8-vuotiaana. 11-vuotiaana hän pääsi Pariisin konservatorioon, jossa hänen opettajiaan olivat mm. Marcel Dupré ja Paul Dukas. Vuonna 1931 hänet nimitettiin urkuriksi Pariisin Pyhän Kolminaisuuden (La Trinité) kirkkoon; tässä virassa hän pysyi yli 60 vuotta kuolemaansa saakka. Vuonna 1936 Messiaen kuului ranskalaisen avantgarden "La jeune France" -säveltäjäryhmän perustajiin, ja hän opetti École Normale de Musique -koulussa ja Schola Cantorumissa vuosina 1936–39, jolloin hän kirjoitti myös useita opetuskäyttöön tarkoitettuja, edelleen julkaisemattomia kappaleita.
Tuotannosta
Kaikkien aikojen ensimmäinen kokonaan sarjallinen sävellys on Modes de valeurs et d'intensités vuodelta 1949. Messiaen käytti joissakin teoksissaan myös vuonna 1928 keksittyä sähköistä ondes Martenot -soitinta.
Sergei Kirov
Elämäkerta
Kirov osallistui sisällissotaan Pohjois-Kaukasian rintamalla vuoteen 1920 asti. Myöhemmin hänestä tuli Azerbaidžanin kommunistipuolueen johtaja. Hän oli 1922 luomassa Transkaukasian sosialistista federatiivista neuvostotasavaltaa, joka oli yksi neljästä Neuvostoliiton muodostaneesta neuvostotasavallasta. Hänestä tuli Stalinin läheinen apuri valtataistelussa vanhoja bolševikkeja vastaan. Vuonna 1926 hän sai Leningradin ja Luoteis-Venäjän kommunistisen puolueen johtajan aseman.
Murha
Stalin käytti Kirovin murhaa hyväkseen päästäkseen eroon vanhoista bolševikeista, jotka vielä muistivat Stalinin olleen vain yksi kollektiivisen johdon jäsen muiden joukossa. Tämä on herättänyt epäilyjä, että murhan takana olisikin ollut Stalin itse. Stalinin kuoleman jälkeen vallinneen suojasään aikana aihe sai paljon huomiota, ja spekulaatiot jatkuivat vielä 1990-luvulla. Yhdysvaltalainen tutkija Matthew E. Lenoe on teoksessaan The Kirov Murder and Soviet History arvioinut, että murhaaja toimi yksin. Kirovin henkivartija kuoli seuraavana päivänä, mutta se on tulkittu aidoksi liikenneonnettomuudeksi eikä salaliiton peittelyksi. Samaan johtopäätökseen tulee Stalin-elämäkerran kirjoittaja Oleg Hlevnjuk, joka toteaa, että Stalinin osuudesta ei ole löytynyt todisteita. Nikolajev oli epävakaa persoona, ja murhan taustalla saattoi olla mustasukkaisuusdraama.
Supernanny Suomi
Toinen tuotantokausi
Sarjan toinen tuotantokausi kuvattiin syksyllä 2019, ja se alkoi 4. helmikuuta 2020. Sarjaa esitettiin tiistaisin MTV3-kanavalla.
Kolmas tuotantokausi
Sarjan kolmas tuotantokausi alkoi 11. helmikuuta 2021. Sitä esitettiin torstaisin MTV3-kanavalla. Kaudella oli mukana myös kaksi ensimmäiseltä kaudelta tuttua perhettä.
Neljäs tuotantokausi
Sarjan neljäs tuotantokausi kuvattiin keväällä 2022, ja sen esittäminen alkoi MTV3-kanavalla keskiviikkona 30. marraskuuta 2022. Kausi sisältää kahdeksan jaksoa.
Let’s Talk About Love
Let’s Talk About Love on ainakin kahden musiikkialbumin nimi:
Raivaaja Rautu
Palvelus
Venäläisten poistuessa Suomesta he jättivät aluksen jälkeensä. Suomen merivoimiin alus liitettiin 1918 nimellä Rautu. Alusta käytettiin miinalaivueen harjoituksissa tuki- ja varastoaluksena sen heikon rungon ja vaatimattoman konetehon vuoksi. Alusta käytettiin myös koealuksena testattaessa miinanraivauskalustoja. Pääosan ajasta alus oli kuitenkin satamassa.
Mäntän paperitehdas
Voima-asema
Kuhankosken teho on 3,4 MW. Laitoksen omistaa nykyisin Koskienergia Oy.
Wiener Neustädter Flugzeugwerke
Historia
Vuodesta 1939 vuoteen 1945 tehdas toimitti 8 545 kappaletta Messerschmitt Bf 109 -hävittäjiä muun muassa Saksaan ja Suomen ilmavoimille. Tehdas oli Yhdysvaltain ilmavoimien (USAAF) pääkohteita Itävallassa – sitä pommitettiin 29 kertaa. Kaupungin 4 000 talosta säästyi vaurioitta pommituksissa vain 18. Teollinen toiminta hajautettiin eri paikkoihin. Päätehdas oli vuoteen 1989 asti raunioina, minkä jälkeen alueelle on tullut yrityksiä.
Rakennuksen tietomalli
Tietomalliajattelu on pitkälti peräisin valmistavasta teollisuudesta, jossa se on tuotetiedon nimellä yleisesti käytössä oleva metodi tuotteiden suunnittelussa ja valmistuksessa.
Tietomallintamisen ja kaksiulotteisen CAD-suunnittelun erot
Tietomalli puolestaan sisältää digitaalisesti rakennuksen muodon kolmiulotteisesti määriteltynä, lisätietoja rakennuksen, sen prosessien ja rakennusosien ominaisuuksista. Tällöin rakennusta esittävä kuvanto saadaan muodostettua automaattisesti. Tiedoista voidaan muodostaa helposti myös erilaisia kustannuslaskelmia, aikatauluja, energialaskelmia tai simulaatioita, jotka perinteisillä suunnittelumenetelmillä vaatisivat runsaasti esivalmisteluja, tiedon keruuta ja tietojen yhdistelyä. Tietomalliin voi myös tuoda ja siitä voidaan lukea rakennuksiin liittyvää tietoa.
Kim Gran
Ura
Ennen Nokian Renkaita Gran toimi Oy Gran-Transport Ltd:ssä, A. Ahlström Oy:ssä Karhulassa, Printal Oy:ssä, Cebal-Printal UK Ltd:ssä Englannissa ja Pechiney Cebal Packagings Ltd:ssä Englannissa.
Rakennuksen tietomalli
Oliopohjainen suunnitteluohjelmisto
Ohjelmoimalla toteutetut objektit ovat tiedostokooltaan pienempiä ja niiden hallitseminen suurissa malleissa on huomattavasti kätevämpää kuin piirettyjen objektien. Ohjelmointi mahdollistaa niihin myös huomattavasti monimutkaisempien ja suunnittelun kannalta älykkäämpien ominaisuuksien lisäämisen. Ohjelmoinnilla tapahtuva objektien kuvaaminen vaatii ohjelmoinnin perussääntöjen ymmärtämistä.
12 (luku)
12 (kaksitoista) on luonnollinen luku, jota edeltää luku 11 ja seuraa luku 13.
Maitojuna
Myöhemmin käsitys maitojunalla palaamisesta on laajentunut käsittämään muussa oppimisessa epäonnistumista ja palaamista kurssia suorittamatta keskeyttäneenä, kansainvälisessä urassa epäonnistumista sekä esimerkiksi tv-kilpailuista putoamista.
Eksplementtikulmat
thumb|Eksplementtikulmat muodostavat yhdessä [[täysi kulma|täyden kulman.]] Eksplementtikulmilla tarkoitetaan tasogeometriassa kahta kulmaa, joiden summa on 360°. Jos explementtikulmien kärjet asetetaan vierekkäin niin, että kärjet yhtyvät ja että toisen kulman vasen kylki yhtyy toisen kulman oikeaan kylkeen ja toisen kyljet toisiinsa, muodostavat ne yhdessä täyden kulman.
Peskadorit
thumb|200px|Penghun piirikunnan sijainti.
Saarten määrä vaihtelee vuoroveden mukana: vuoksen aikaan saaria on näkyvissä noin 90. Kravun kääntöpiiri kulkee yhden saaren halki. Penghun piirikunnan pinta-ala on yhteensä 127,7 neliökilometriä, ja se jakautuu kuuteen kuntaan (Husi, Baisha, Siyu, Wang-an, Cimei) ja yhteen kaupunkiin (Magong). Yli puolet piirikunnan maa-alueesta on maatalouden käytössä. Piirikunnassa on yhteensä 91 785 asukasta ja sen asukastiheys on 717 henkeä neliökilometriä kohden. Magongin kaupungissa asukkaita on noin 54 000.
Sus (Pyrénées-Atlantiques)
pienoiskuva|Kylän keskustaa. pienoiskuva|Sus’n kunnan kartta. Sus on Ranskan kunta Uuden-Akvitanian alueella Pyrénées-Atlantiquesin departementissa Ranskassa. Vuonna 2018 kunnassa oli 376 asukasta. Kunnan pinta-ala on 11,5 km2.
Sotilaspastori
Historia
Kenttäpappi on ollut sotilasjoukon mukana sotatoimialueella työskentelevä pappi. Suomessa nimitystä käytettiin aiemmin vain suojeluskuntajärjestön papeista.
Asema Geneven sopimuksessa
Geneven sopimuksessa maasotavoimiin kuuluvien haavoittuneiden ja sairaiden aseman parantamisesta 12.8.1949 annetaan "kenttäpapeille" 24. artiklassa erityinen suoja.
Pamela Reed
thumb|Pamela Reed vuonna 1977. Pamela Reed (s. 2. huhtikuuta 1949 Tacoma) on yhdysvaltalainen näyttelijä, joka on esiintynyt elokuvissa ja televisiosarjoissa. Hän on näytellyt myös teatterissa.
Luettelo kenttäratsastuksen maailmanmestaruuskilpailujen voittajista
1970
Vain kaksi joukkuetta sai kilpailun päätökseen.
Selkäuimari
Koko ja ulkonäkö
Selkäuimari on yleensä 7–10 senttimetrin mittainen.
Vesiolot ja ravinto
Veden pH-arvon tulee olla 6,0–8,0 ja lämpötilan 22–26 °C. Veden pitää olla pehmeää tai keskikovaa (alle 15°dH). Akvaarion vähimmäiskoko pienelle parvelle on 120 litraa. Ripsimonni on parvikala, ja sitä tulisi pitää vähintään 5 yksilön parvissa. Se on hyvin arka yksin tai liian pienessä ryhmässä.
Naupaktos
Naupaktos oli antiikin aikainen kaupunki ja kaupunkivaltio (polis) Ozolian Lokriissa Korintinlahden pohjoisrannalla Kreikassa. Se on kehittynyt nykyiseksi Náfpaktoksen kaupungiksi ja sijaitsi sen paikalla nykyisen Nafpaktían kunnan alueella.
Elämän harhateillä
Elämän harhateillä perustuu Edward Clarkin samannimiseen näytelmään (1917), jonka pohjalta Paul West laati elokuvan käsikirjoituksen. Talmadge ja hänen puolisonsa Joseph Schenck olivat elokuvan tuottajina. Elokuva sai Yhdysvaltain ensi-iltansa 19. toukokuuta vuonna 1918, ja Suomessa elokuva ilmestyi 11. syyskuuta vuonna 1922. Elämän harhateillä esitettiin Cineconin klassikkoelokuvajuhlilla 7. syyskuuta vuonna 2009 Los Angelesin Hollywoodissa. Elokuvan kopiota säilytetään Yhdysvaltain kongressin kirjaston elokuva-arkistossa.
Danjonin asteikko
Danjonin asteikko määräytyy siis täysin subjektiivisesti ja eri määrittäjät saattavat saada toisistaan hivenen poikkeavia arvoja. Myös Kuun kiekon eri osat saattavat vastata eri astetta.
Viisas Elämä
Viisas Elämä -kustantamon Klassikko-sarja esittelee maailmankirjallisuuden tunnettuja teoksia. Viisas elämä -sarjaan kuuluu elämäntaidon ja henkisen kasvun oppaita, jotka ammentavat muun muassa buddhalaisesta viisaudesta. Shakti-kirjat on sarja, jossa julkaistaan nykyromaaneja.
Akhaios
Akhaios oli Ksuthoksen, Hellenin pojan, ja Kreusan, Erekhtheuksen tyttären poika, ja Ionin veli tai velipuoli – Euripideen mukaan tämä syntyi Kreusan suhteesta Apollonin kanssa. Sen jälkeen kun Ksuthos oli karkotettu Ateenasta, hän matkusti poikiensa kanssa Aigialokseen, jota myöhemmin kutsuttiin Akhaiaksi.
Jonathan Erlich
Erlich kilpaili vuoden 2004 kesäolympialaisissa Ateenassa.
A1 Belarus
Historia
12. marraskuuta 2019 A1:n kanssa allekirjoitettiin yhteinen valkovenäläis-itävaltalainen sopimus yhteistyön vahvistamisesta yhteys-, tieto- ja viestintäteknologioiden ja 5G-teknologian alalla. A1 haki radiotaajuusspektrin myöntämistä, joka vastaisi kansainvälisiä 5G-kansainvälisiä standardeja, ja kehitti 5G-verkon arkkitehtuuria.
Sudenmarja
Kasvupaikka
Sudenmarja kasvaa varjoisissa lehdoissa ja multavassa maassa. Sitä tapaa myös lehtokankailla, rehevissä korvissa ja lähteiköissä. Se leviää suikertavan juurakkonsa avulla.
Megara
Historia
Megaran kaupunki on ollut olemassa jo helladisella kaudella. Megaran kaupunkivaltio syntyi geometrisella kaudella niin kutsutun doorilaisvalloituksen jälkeen, ja se oli doorilaista aluetta joonialaisen Attikan rajalla.
Megara oli Ateenan kanssa liitossa pakosta vuodesta 461 eaa. lähtien. Se kapinoi vuonna 446 eaa., ja liittyi Spartan johtamaan peloponnesolaisliittoon. Ennen peloponnesolaissotaa Megara tuki Korinttia sen sodassa Korkyraa vastaan, minkä johdosta Ateena asetti Megaran kauppasaartoon vuonna 431 eaa. Spartalaiset vaativat Ateenaa lopettamaan kauppasaarron, mutta ateenalaiset eivät suostuneet tähän. Tämä oli yhtenä syynä peloponnesolaissotaan.
Rakennukset ja löydökset
Megaran esinelöytöjä esittelee Mégaran arkeologinen museo. Löytöjä on myös muun muassa Kansallisessa arkeologisessa museossa Ateenassa.